愚溪在零陵城對岸渡江即至溪甚狹一石澗耳蓋衆山之水流出湘中
作者：范成大
朝代：宋

paragraphs: 一水彎環羅带闊，千古零陵擅風月。
取名如許安得愚，因病成妍却奇絕。
至今鏡浄不可唾，猶恐先生遺翰墨。
澤及溪流不庇身，付與後來商巧拙。
我欲扁舟窮石澗，春漲未生寒瀨咽。
紛紅駭綠四山空，惟有風篁韻騷屑。
清溪東去客西征，鈷鉧潭邊聊駐節。
何時隨汝下瀟湘，歸路三千櫓伊軋。